7 лютага 1949 года Ларысу і Івана Геніюшаў асуджаюць на 25 гадоў пазбаўлення волі ў выпраўленча-працоўных лагерах. Паэтка адбывала пакаранне ў лагерах Інта і Абедзь (Комі АССР), а таксама ў Мардоўскай АССР. Камісія Прэзідыума Вярхоўнага Савета СССР ад 30.05.1956 г. абвінавачванне прызнала абгрунтаваным, але тэрмін пакарання быў зменшаны да 8 гадоў. Геніюшы выходзяць на волю ў 1956 годзе.